Sinestro

**Thaal Sinestro** on DC Comicsin universumissa esiintyvä superroisto ja Vihreän Lyhdyn joukkojen ja Hal Jordanin arkkivihollinen. Sinestrolla on keltainen voimasormus, joka on Vihreiden Lyhtyjen ainoa heikkous. Sinestron ensiesiintyminen oli Vihreän Lyhdyn (vol. 2) numerossa 7.

Sinestro oli sijalla 15 IGN-sivuston vuonna 2009 laatimassa listassa kaikkien aikojen sadasta suurimmasta sarjakuvarikollisesta.

## Sarjakuvassa
Thaal Sinestro on Korugar-planeetalta kotoisin oleva olento ja hänen vaimonsa oli Abin Surin sisar. Sinestron omistautuminen järjestyksen säilyttämiseen ilmeni alun perin hänen aiemmalla urallaan antropologina. Hän on erikoistunut kauan sitten kuolleiden sivilisaatioiden raunioiden jälleenrakentamiseen. Eräänä päivänä Vihreä Lyhty nimeltä Prohl Gosgotha ​​törmäsi Sinestron lähelle kuolettavasti loukkaantuneena. Prohl antaa sormuksensa Sinestrolle, joka tuskin ymmärtää mitä sillä pitäisi tehdä. Hän käyttää sitä puolustaakseen itseään Lyhdyn takaa-ajajalta: Qwardin aseistajalta. Lopulta Sinestro joutuu tuhoamaan rauniot, jotka hän oli ennallistamassa murskatakseen Qwardianin. Myöhemmin Gosgotha alkaa toipua vammoistaan ja pyytää takaisin sormustaan joka pitäisi hänet hengissä riittävän kauan, jotta hän ehtisi saada apua. Sinestro ymmärtää ettei olisi sen jälkeen enää vihreä lyhty, Hän antaa Gosgothan kuolla ja ottaa sitten tämän paikan. Universumin Vartijat ja Suojelijat eivät ole tietoisia Sinestron toimista. Sinestrosta tuli aikanaan yksi voimakkaimmista Vihreistä Lyhdyistä ja myöhemmin hänet valittiin Kilowogin ohella mentoroimaan muita uusia Vihreitä Lyhtyjä kuten Hal Jordania. Jordan on kauhuissaan uuden mentorinsa totalitaarisista menetelmistä, vaikka Sinestro väittää, että hänen rautakärkinen hallintonsa on välttämätön ihmisten suojelemiseksi vierailta voimilta. Koulutuksensa aikana Jordan auttaa Sinestroa torjumaan Khundeiksi kutsuttujen ulkomaalaisten sotapäälliköiden hyökkäysyrityksen Korugariin. Kun Jordan pyytää apua muilta vihreiltä lyhdyiltä, ​​Sinestron diktatuuri paljastuu ja hänet pakotetaan saapumaan Vartijoiden eteen rangaistusta varten. Katma Tui, Korugarian vastarintaliikkeen johtaja, jonka mielestä Sinestron "suojelu" estää hänen kansansa kehittymistä yhteiskuntana ja voisi olla yhteydessä muihin avaruusrotuihin, värvätään hänen tilalleen joukkoon. Katma Tuista kasvaa lopulta yksi arvostetuimmista vihreistä lyhdyistä, mutta hän ja muu Korugar vastustavat aluksi hänen nimittämistään joukkoon. Sinestron toiminnan ansiosta Korugar on alkanut pitää Vihreän Lyhdyn Joukkojen symbolia kauhun ja sorron tunnuksena.

Universumin Vartijat aikoivat rangaista Sinestroa siirtämällä hänet antimateriaaliseen universumiin erityisesti Qwardin planeetalle. Qwardin Aseistajat vihasivat Vartijoita ja Vihreitä Lyhtyjä yhtä paljon kuin Sinestrokin, ja he liittoutuivat kostaakseen Vihreille Lyhdyille ja Universumin Vartijoille. Aseistajat loivat Keltaisen voimasormuksen joka oli Vihreiden Lyhtyjen ainoa heikkous. Sitten he lähettivät Sinestron takaisin tavalliseen universumiin, ja hänestä tuli yhdessä Sinestro Corps -joukkonsa kanssa voimakas vastustaja Vihreän Lyhdyn joukoille. Kuitenkin voimakkaimmat Vihreät Lyhdyt kuten Hal Jordan pystyivät voittamaan Sinestron jokaisella kerralla.

Sinestro tuhosi kokonaisia sivilisaatioita ja lopulta Vihreät Lyhdyt vangitsivat hänet. Sinestro sai tuomion joukkomurhasta sekä kuolemanrangaistuksen. Valitettavasti Vihreiden Lyhtyjen voimasormukset lakkasivat toimimasta ja Parallax-niminen olio vapautui. Hal Jordan käytti Sinestron voimasormusta, mutta se sai Parallaxin yhdistymään Jordaniin josta tuli Parallaxin keho.

## Muissa medioissa
### Televisio
#### Legends of the Superheroes
Charlie Callas näytteli Sinestroa vuonna 1979 kahdessa noin tunnin kestoisessa TV-spesiaalissa.

### Animaatio
#### Superystävät
Sinestro esiintyi vuosina 1978 ja 1983 *[[Superystävät (vuoden 1978 animaatiosarja)|Superystävät]]* ja SuperFriends Hour -animaatiosarjoissa, jossa hahmon äänenä toimi Vic Perrin. Sinestro kuului Lex Luthorin johtamaan Tuomion Legioonaan.

#### DC-animaatiouniversumi

Sinestro esiintyi vierailevana hahmona DC-animaatiouniversumin sarjoissa *[[Teräsmies (animaatiosarja)|Teräsmies]]*, *[[Justice League (televisiosarja)|Justice League]]*, *[[Static Shock]]* ja *[[Justice League Unlimited]]*, joissa hahmon äänenä toimi Ted Levine.

Sarjojen aikana ei kerrottu hahmon tarkkaa taustaa eikä keltaisen voimasormuksen alkuperää, mutta Sinestron kerrottiin olleen entinen Vihreä Lyhty, joka menetti voimasormuksensa, sillä Vartijat katsoivat hänen olleen sopimaton tehtävään. Toisin kuin sarjakuvissa keltainen väri ei ollut Vihreiden Lyhtyjen heikkous animaatiosarjojen aikana, jonka vuoksi Sinestro joutui taistelemaan tosissaan saadakseen aluksi Kyle Raynerin sormuksen Teräsmies-animaatiossa ja myöhemmin John Stewartin sormuksen Justice Leaguessa. Toisin kuin sarjakuvissa Sinestro oli sarjan aikana oikeakätinen vasenkätisyyden sijaan, lisäksi hän oli huomattavasti lihaksikkaampi kuin sarjakuvaversiossa. Sinestro teki sarjan aikaNA myös yhteistyötä Gorilla Groddin kanssa, joka organisoi ryhmän nimeltä salainen yhteisö.

#### Duck Dodgers
Sinestro teki yhden jakson mittaisen vierailun Duck Dodgersissa, jossa hahmon äänenä toimi John de Lancie. Jaksossa Sinestro yritti siepata kaikki Vihreät Lyhdyt, mutta Dodgers onnistui estämään aikeen, sillä hän oli vahingossa saanut haltuunsa Hal Jordanin voimasormuksen.

#### The Batman
Sinestro vieraili *[[Batman (vuoden 2004 animaatiosarja)|The Batman]]*in jaksossa "Ring Toss", jossa hahmon äänenä toimi Miguel Ferrer. Sinestro oli hyvin pitkälti sarjakuvaversionsa näköinen ja toimi Hal Jordanin opettajana Vihreän Lyhdyn joukoissa kunnes hänestä tuli vallanhimoinen ja hänet karkotettiin.

Sinestro oli jaksossa paennut vankilasta ja tuli maaplaneetalle, jossa hän hyökkäsi Hal Jordanin kimppuun lentokentällä. Jordan ehti kuitenkin jo lähettää voimasormuksen Batmanille, mutta matkalle se päätyikin Pingviinille, joka käytti sormusta hyväkseen tehdäkseen pieniä rikoksia. Myöhemmin Sinestro hyökkäsi Pingviinin kimppuun kutsuen häntä tyhmäksi ja arvottomaksi sormuksen kantajaksi. Pingviini ehti lopulta antaa vastahakoisesti voimasormuksen Batmanille, joka käytti sormusta taistellakseen Sinestroa vastaan. Sinestron onneksi Pingviini oli kuluttanut voimasormuksen energiaa, jonka myötä se alkoi heiketä, eikä Batman kyennyt enää vastustamaan Sinestroa. Hetkeä myöhemmin paikalle saapunut Hal Jordan onnistui kuitenkin lataamaan voimasormuksen ja auttoi samalla Batmania kukistamaan Sinestron.

#### Batman - pelottomat
Sinestro esiintyi animaatiosarjassa **' jaksossa "The Eyes of Despero!", jossa häntä ääninäytteli [[Xander Berkeley]]. Jaksossa Sinestro toimi edelleen vihreän lyhdyn joukoissa. Myöhemmin sankarillinen vaihtoehtoulottovuuden versio Sinestrosta esiintyi jaksossa "Deep Cover For Batman!".

====Justice League Action====
Sinestro esiintyi animaatiosarjan ''[[Justice League Action]]'' jaksossa "The Ringer", jossa häntä ääninäytteli [[Darin De Paul]].

====DC Super Hero Girls====
Sinestro esiintyi vuoden 2015 nettisarjassa ''[[DC Super Hero Girls]]'' ja sarjaan liittyvässä elokuvassa ''[[DC Super Hero Girls: Intergalactic Games]]'', joissa häntä ääninäytteli [[Tom Kenny]]. Sarjassa Sinestron kerrottiin olevan Korugarin akatemian opettaja. Vuoden 2019 sarjassa Sinestro esiintyi jaksossa "#ItsComplicated", jossa häntä ääninäytteli [[Keith Ferguson]]. Jaksossa Sinestro naamioitui oppilaaksi Metropolisin lukioon nimellä Thaal Sinclair teeskennellen olevan Carol Ferrisin uusi poikaystävä tehdäkseen Hal Jordanin kateelliseksi. Myöhemmin Sinestro paljasti itsensä Halille ja nuhteli häntä siitä, että he olivat ennen parhaat ystävät kunnes ajautuivat erilleen. Halin pyydettyä Sinestrolta anteeksi tämä halasi häntä ja palasi takaisin hänen ystäväkseen.

====Green Lantern: The Animated Series====
Sinestro esiintyi animaatiosarjan ''[[Green Lantern: The Animated Series]]'' jaksossa "Prisoner of Sinestro", jossa häntä ääninäytteli [[Ron Perlman]].

====Green Lantern: First Flight====
[[Victor Garber]] ääninäytteli Sinestroa vuonna 2009 hahmon ensimmäisessä elokuvaroolissa ''[[Green Lantern: First Flight]]''issa. Sinestro kuului aluksi Vihreän Lyhdyn joukkoon, mutta kyllästyi vartijoiden tapaan käsitellä voimasormusten voimanlähdettä. Hän perusti salaliiton ja yritti kukistaa vartijat. Hän tekee yhteistyötä [[Kanjar Ro]]n kanssa saadakseen haltuunsa keltaisen elementin, jolla hän voisi kukistaa Vihreät Lyhdyt. Hän saa [[Boodikka|Boodikkan]] puolelleen ja käyttää oppipoikaansa Hal Jordania hyväkseen salatakseen suunnitelmansa.

====Green Lantern: Emerald Knights====
Sinestro esiintyi animaatioelokuvassa ''[[Green Lantern: Emerald Knights]]'', jossa häntä ääninäytteli [[Jason Isaacs]]. Tämä versio hahmosta toimi yhteistyössä Abin Surin kanssa, kunnes [[Atrocitus]] oli nähnyt ennalta Sinestron tulevan petoksen ja Sinestro Corps joukkojen perustamisen.

====Green Lantern: Beware My Power====
Sinestro esiintyi animaatioelokuvassa ''[[Green Lantern: Beware My Power]]'', jossa häntä ääninäytteli [[Rick D. Wasserman]]. Elokuvassa Sinestro oli järjestänyt Rannin ja Thanagarin välisen sodan ja muutti Hal Jordanin uudeksi Parallaxiksi.

===Videopelit===
*Sinestro esiintyy vuonna 2010 ''[[DC Universe Online]]'' -pelissä, jossa se ei ole pelattavana hahmona.
*Sinestro esiintyy pelattavana hahmona **' -pelissä, jossa häntä ääninäyttelee Troy Baker.

### Elokuvat
Mark Strong esittää Sinestroa vuoden 2011 elokuvassa *[[Green Lantern (elokuva)|Green Lantern]]*. Hän toimii Kilowogin ohella Hal Jordanin mentorina ja on aikeissa suostutella Vartijat vaihtamaan tahdon voiman pelon voimaan kukistaakseen Parallaxin. Elokuvan lopussa Sinestro saa itselleen keltaisen voimasormuksen.

### DC Universe
*Ulrich Thomsen tulee näyttelemään DC Universe -elokuvauniversumin versiota Sinestrosta televisiosarjassa *[[Lanterns (televisiosarja)|Lanterns]]* (2026).

## Hahmoa näytelleet

## Lähteet